**Aleh Sjarhejevitš Javenka** (valkoven. Алег Сяргеевіч Явенка; ven. Олег Сергеевич Евенко, *Oleg Sergejevitš Jevenko*; s. 21. tammikuuta 1991 Minsk, Valko-Venäjän SNT, Neuvostoliitto) on valkovenäläinen jääkiekkopuolustaja, joka pelaa KHL-joukkue HK Spartak Moskovassa. Isokokoinen Javenka on peräti 201 cm pitkä ja 105 kg painava.

Ura
---

### Seuraura

Javenka siirtyi jo 17-vuotiaana kotimaastaan Saksan DNL-juniorisarjaan Krefelder EV 1981:n joukkueeseen kaudeksi 2008–2009. Kaudeksi 2009–2010 hän siirtyi Pohjois-Amerikkaan USHL-junioriliigan Fargo Forceen. Javenka voitti joukkueen sisäisen tehotilaston lukemalla +13 ja eteni Forcen kanssa aina Clark Cup -finaaleihin saakka. Mestaruuden vei kuitenkin Green Bay Gamblers otteluvoitoin 3–2. Barys Astana varasi Javenkan 107. pelaajana KHL:n varaustilaisuudessa 2010. Kaudella 2010–2011 hän sijoittui 197 minuutillaan koko USHL:n jäähypörssissä toiseksi edellään vain Muskegon Lumberjacksin Micki Mihailovich.

Vuodet 2011–2015 Javenka kävi Massachusettsin yliopistoa Amherstissa. Hänet valittiin kolmella jälkimmäisellä kaudellaan Hockey Eastin akateemiseen tähdistökentälliseen. Kauden 2013–2014 päätteeki Javenka palkittiin sarjan parhaiten koulun ja urheilun yhdistäneenä pelaajana. Kaudella 2011–2012, marraskuussa 2011 hänet valittiin UMass Amherstin viikon urheilijaksi. Viimeisellä yliopistokaudellaan 2014–2015 Javenka toimi joukkueensa varakapteenina. Hän onnistui neljän yliopistokautensa aikana vain kerran maalinteossa.

Javenkaa ei koskaan varattu NHL:ään. Hän osallistui kuitenkin New York Islandersin harjoitusleirille vuonna 2012, New Jersey Devilsin harjoitusleirille vuonna 2013 sekä Boston Bruinsin harjoitusleirille vuonna 2014. Javenka siirtyi viimeisen yliopistokautensa 2014–2015 päätteeksi, maaliskuussa 2015 amatrööritry-out -sopimuksella AHL-joukkue Adirondack Flamesiin, jossa hän pelasi neljä ottelua ilman tehopisteitä ja keräten 14 jäähyminuuttia. Kesäkuussa Javenka teki vapaana agenttina vuoden mittaisen AHL-sopimuksen Lake Erie Monstersin kanssa. Hän osallistui samana syksynä myös NHL-joukkue Columbus Blue Jacketsin harjoitusleirille ja sai sen jälkeen lokakuussa seuraan vuoden mittaisen ja kaksisuuntaisen tulokassopimuksen. Javenka pelasi koko kauden Monstersissa tehden 54 runkosarjaottelussa tehot 1+3=4 ja keräten 152 jäähyminuuttia. Toukokuussa 2016 Blue Jackets lainasi hänet Valko-Venäjän maajoukkueen käyttöön MM-kilpailujen ajaksi. Monsters eteni aina AHL:n finaaleihin ja Calder Cup -voittoon, mutta Javenka ei kuitenkaan saanut enää loppukeväänä kutsua joukkueeseen. Maaliskuussa 2016 hän teki vuoden mittaisen ja kaksisuuntaisen jatkosopimuksen Blue Jacketsin kanssa.

Kauden 2016–2017 Javenka pelasi kokonaan Cleveland Monstersin (ent. Lake Erie Monsters) AHL-joukkueessa. Syksyllä 2017 hän haki ammattilaistry-outin kautta NHL-sopimusta Calgary Flamesin harjoitusleiriltä. Leirin päätteeksi Javenka siirtyi vuoden mittaisella AHL-sopimuksella seuran farmijoukkue Stockton Heatiin. Javenka pelasi Heatissä kauden aikana vain 23 ottelua.

Kaudeksi 2018–2019 Javenka siirtyi valkovenäläiseen Dinamo Minskiin, joka pelaa KHL-liigassa.

### Maajoukkueura

Javenka edusti Valko-Venäjää MM-kilpailuissa vuosina 2014, 2015, 2016 ja 2017. Hän oli vuoden 2015 turnauksen pisin pelaaja (201 cm). Javenka pelasi myös Pyeongchangin olympiakisojen 2018 karsinnoissa. Yhteensä hän on pelannut 43 A-maaottelua tehopistein 1+3=4. Javenka teki ensimmäisen ja toistaiseksi ainoan A-maajoukkuemaalinsa 24. huhtikuuta 2014 Odensessa Tanskaa vastaan.

Javenka pelasi myös alle 18-vuotiaiden I-divisioonan MM-kilpailuissa vuonna 2009, jolloin hän jakoi Valko-Venäjän sisäisen tehotilaston voiton Nikolai Suslon ja Raman Malinovskin kanssa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2008–2009 | Krefelder EV 1981 | DNL | 31 | 5 | 11 | 16 | 85 | – | – | – | – | – | U18d1 | 5 | 0 | 2 | 2 | 6 |
| 2009–2010 | Fargo Force | USHL | 49 | 4 | 5 | 9 | 119 | 13 | 1 | 0 | 1 | 26 |
| 2010–2011 | Fargo Force | USHL | 52 | 4 | 4 | 8 | 197 | 3 | 0 | 0 | 0 | 4 |
| 2011–2012 | UMass (Amherst) | NCAA | 33 | 1 | 2 | 3 | 38 | – | – | – | – | – |
| 2012–2013 | UMass (Amherst) | NCAA | 31 | 0 | 1 | 1 | 55 | – | – | – | – | – |
| 2013–2014 | UMass (Amherst) | NCAA | 32 | 0 | 1 | 1 | 67 | – | – | – | – | – | MM | 8 | 0 | 2 | 2 | 6 |
| 2014–2015 | UMass (Amherst) | NCAA | 36 | 0 | 5 | 5 | 51 | – | – | – | – | – | MM | 8 | 0 | 0 | 0 | 2 |
|  | Adirondack Flames | AHL | 4 | 0 | 0 | 0 | 14 | – | – | – | – | – |
| 2015–2016 | Lake Erie Monsters | AHL | 54 | 1 | 3 | 4 | 152 | – | – | – | – | – | MM | 7 | 0 | 0 | 0 | 12 |
| 2016–2017 | Cleveland Monsters | AHL | 49 | 0 | 6 | 6 | 90 | – | – | – | – | – | OQ | 3 | 0 | 0 | 0 | 2 |
|  |  |  |  |  |  |  |  |  |  |  |  |  | MM | 7 | 0 | 0 | 0 | 4 |
| 2017–2018 | Stockton Heat | AHL | 23 | 0 | 4 | 4 | 79 | – | – | – | – | – |
| 2018–2019 | Dinamo Minsk | KHL | 44 | 2 | 1 | 3 | 67 | – | – | – | – | – | MM d1A | 5 | 1 | 0 | 1 | 0 |
| 2019–2020 | Dinamo Minsk | KHL | 48 | 2 | 4 | 6 | 91 | – | – | – | – | – |
| 2020–2021 | Traktor Tšeljabinsk | KHL | 41 | 0 | 2 | 2 | 71 | 2 | 0 | 0 | 0 | 0 |
| 4 kautta | yhteensä | AHL | 130 | 1 | 13 | 14 | 335 | – | – | – | – | – |
| 3 kautta | yhteensä | KHL | 133 | 4 | 7 | 11 | 229 | 2 | 0 | 0 | 0 | 0 |

Lähteet
-------

* Aleh Javenka The Internet Hockey Databasessa (englanniksi)
* Aleh Javenka *Elite Prospects*. Everysport Media Group AB.  (englanniksi)

### Viitteet

1. 1 2 3  Aleh Javenka *Elite Prospects*. Everysport Media Group AB.  (englanniksi)
2. ↑  Aleh Javenka The Internet Hockey Databasessa (englanniksi)
3. 1 2  Oleg Yevenko Bio *umassathletics.com*. University of Massachusetts Amherst.  Arkistoitu 5.9.2015. Viitattu 2.8.2015. (englanniksi)
4. ↑  ADIRONDACK FLAMES ADD REID ON PTO, YEVENKO ON ATO *echlthunder.com*.  21.3.2015. Glens Falls, NY:  Adirondack Thunder.  Arkistoitu 15.9.2015. Viitattu 2.8.2015. (englanniksi)
5. ↑  Craig, Vogelhuber, Ambroz, Yevenko Signed for '15–16 *lakeeriemonsters.com*.  29.6.2015. Lake Erie Monsters.  Arkistoitu 2.7.2015. Viitattu 2.8.2015. (englanniksi)
6. ↑  Blue Jackets sign defenseman Oleg Yevenko to one-year contract  1.10.2015. COLUMBUS, OHIO:  Columbus Blue Jackets. Viitattu 11.10.2015. (englanniksi)
7. ↑  Blue Jackets loan Oleg Yevenko to Belarus national team for 2016 IIHF Worlds  4.5.2016. COLUMBUS, OHIO:  Columbus Blue Jackets. Viitattu 11.10.2015. (englanniksi)
8. ↑  Blue Jackets sign defenseman Oleg Yevenko to a one-year, two-way contract extension  7.3.2016. COLUMBUS, OHIO:  Columbus Blue Jackets. Viitattu 11.10.2015. (englanniksi)
9. ↑  TRAINING CAMP ROSTER AND SCHEDULE RELEASED  14.9.2017. Calgary Flames. Viitattu 7.12.2017. (englanniksi)
10. ↑  FLAMES REDUCE ROSTER BY 21  19.9.2017. Calgary Flames. Viitattu 7.12.2017. (englanniksi)
11. ↑  Трансферные новости KHL. Viitattu 12.9.2018. (venäjäksi)
12. ↑  Korkki, Riku: Tässä on MM-kisojen painavin jässikkä! *iltalehti.fi*.  6.5.2015. Alma Media Suomi Oy. Viitattu 2.8.2015.
13. ↑  Denmark vs Belarus – 2013–14 EHC – Euro Hockey Challenge – boxscore *pointstreak.com*.  24.4.2014. Pointstreak Sport Technologies Inc. Viitattu 2.8.2015.